ไอรดา ศิริวุฒิ

ไอรดา ศิริวุฒิ (5 กรกฎาคม พ.ศ. 2531) ชื่อเล่น ไอด้า เป็นนักแสดงหญิงและนางแบบชาวไทย เข้าวงการจากการถ่ายนิตยสารวัยรุ่น โฆษณาและมิวสิกวีดิโอ ก่อนที่จะเป็นนักแสดงจากภาพยนตร์เรื่อง สามมิติ (2553) และ เลิฟ จุลินทรีย์ รักมันใหญ่มาก (2554) แชนเนล

ประวัติ
ไอรดา ศิริวุฒิ เกิดเมื่อวันที่ 5 กรกฎาคม พ.ศ. 2531 ในครอบครัวชาวไทยเชื้อสายจีน เป็นบุตรคนที่สองจากทั้งหมดสี่คน สำเร็จการศึกษาระดับมัธยมศึกษาจากโรงเรียนสาธิตมหาวิทยาลัยรามคำแหง และระดับปริญญาตรีจากคณะวิศวกรรมศาสตร์และเทคโนโลยีอุตสาหกรรม สาขาวิชาพัฒนาผลิตภัณฑ์อาหาร มหาวิทยาลัยศิลปากร

ไอรดาเข้าสู่วงการบันเทิงจากการถ่ายแบบนิตยสารวัยรุ่น ภายหลังจึงเริ่มมีงานโฆษณา มิวสิกวิดีโอ พิธีกร และเป็นนักแสดงในภาพยนตร์เรื่อง สามมิติ และ เลิฟ จุลินทรีย์ รักมันใหญ่มาก

นอกจากงานในวงการบันเทิงแล้ว เธอยังเป็นเน็ตไอดอลที่มีชื่อเสียงด้านการแต่งกาย และดีเจ ทั้งนี้ไอรดายังใฝ่ฝันที่จะเป็นอาจารย์มหาวิทยาลัย

ชีวิตส่วนตัว
ไอรดาคบหากับไชยอมร แก้ววิบูลย์พันธุ์ นักร้องนำวงเดอะบอตทอมบลูส์ ซึ่งไชยอมรเปิดเผยว่าตกหลุมรักเธอตั้งแต่แรกพบ ทั้งสองเริ่มต้นความสัมพันธ์กันอย่างเรียบง่าย และอยู่กินด้วยกันราวหนึ่งปีก่อนสมรส ต่อมาเมื่อเธอตั้งครรภ์ได้ 5 เดือน ทั้งคู่จึงจัดพิธีสมรสเมื่อวันที่ 27 พฤษภาคม พ.ศ. 2555 โดยไม่ได้จดทะเบียนสมรส พิธีดังกล่าวจัดขึ้นตามศาสนาคริสต์นิกายโปรเตสแตนต์ เนื่องจากไชยอมรนับถือศาสนาดังกล่าว ภายหลังจากนั้นเธอได้เปลี่ยนมานับถือศาสนาคริสต์ตามสามี

ระหว่างการตั้งครรภ์ ไอรดาทราบว่าตนป่วยเป็นโรคไทรอยด์ ทาลัสซีเมีย และโลหิตจาง ทำให้การตั้งครรภ์มีความเสี่ยงสูง อย่างไรก็ตาม เธอคลอดบุตรด้วยวิธีผ่าตัดเมื่อวันที่ 21 กันยายน พ.ศ. 2555 บุตรสาวมีชื่อว่า ลัลลาเบล ศิริวุฒิ โดยชื่อ "ลัลลาเบล" มาจากคำว่า ลัลลาบาย (เพลงกล่อมเด็ก) และคำว่า "เบล" จากภาษาฝรั่งเศสแปลว่า "หญิงสาวสวย" ซึ่งไชยอมรอธิบายว่าเป็นการเชื่อมโยงถึงดนตรีและบุคลิกของผู้เป็นมารดา

ปลายเดือนกันยายน พ.ศ. 2557 ไชยอมรยอมรับว่าได้แยกกันอยู่กับไอรดามาประมาณหนึ่งเดือน เนื่องจากมีความสัมพันธ์กับสตรีอื่น นับแต่นั้นไอรดาจึงใช้ชีวิตในฐานะแม่เลี้ยงเดี่ยว อย่างไรก็ตาม ไชยอมรยังคงทำหน้าที่บิดา ดูแลและให้ความใกล้ชิดกับบุตรสาวอยู่เสมอ แม้จะไม่ได้ใช้ชีวิตคู่ร่วมกับไอรดาแล้วก็ตาม

กลางปี พ.ศ. 2558 เธอเปิดตัวว่าคบหากับวราวุฒิ บราวน์ นายแบบ และมีผลงานร่วมกันในมิวสิกวิดีโอเพลง ยิ่งกว่าฝัน ของภรัณยู โรจนวุฒิธรรม หลังคบหากันได้ราว 3 เดือน ความสัมพันธ์สิ้นสุดลงในเดือนกุมภาพันธ์ พ.ศ. 2562 โดยทั้งคู่ระบุว่าเข้ากันไม่ได้ และไม่ได้มีบุคคลที่สามเกี่ยวข้อง

 ผลงาน 

 ละครโทรทัศน์ 

| 2560
| ยุทธการสลัดนอ
| ริสา
|}

 ซีรีส์ 

| rowspan=2| 2558
| Love Songs Love Stories เพลง รุนแรงเหลือเกิน
| ชมจันทร์
|- 
| รักทรหด เดอะซีรีส์
| พิมพ์ฟ้า
|}

 ภาพยนตร์ 

| 2553
| สามมิติ
| ป้า
|-
| 2554
| เลิฟ จุลินทรีย์ รักมันใหญ่มาก
| ปลา
|-
|}

 มิวสิกวิดีโอ 

| rowspan=4| 2553
| "หนีไม่พ้น"
| อีโบลา
|-
| "หนึ่งคนพิเศษ"
| พัดชา เอนกอายุวัฒน์
|-
| "Brighter Day"
| เคลียร์ ร่วมกับพิชญะ นิธิไพศาลกุล
|-
| "ภาษาดอกไม้"
| แคลอรี่ส์ บลาห์ บลาห์
|-
| rowspan=4| 2554
| "เวลา"
| ค็อกเทล
|-
| "กันและกัน"
| ศุภรุจ เตชะตานนท์
|-
| "เอ่อ เอ่อ คือว่าฉันรักเธอ"
| เดอะบอตทอมบลูส์
|-
| "ใช่เธอ (It's You)"
| ภาณุ จิระคุณ ร่วมกับธนันต์ธรญ์ นีระสิงห์
|-
| rowspan=2| 2555
| "ไอรดา"
| ไชยอมร แก้ววิบูลย์พันธุ์
|-
| "เพลงรักเก่า"
| ฟรายเดย์
|-
| 2558
| "ยิ่งกว่าฝัน"
| ภรัณยู โรจนวุฒิธรรม
|-
| 2559
| "ใครเจ็บกว่า"
| อีทีซี
|-
|}

 อ้างอิง 

หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:ชาวไทยเชื้อสายจีน
หมวดหมู่:บุคคลจากโรงเรียนสาธิตมหาวิทยาลัยรามคำแหง
หมวดหมู่:บุคคลจากคณะวิศวกรรมศาสตร์และเทคโนโลยีอุตสาหกรรม มหาวิทยาลัยศิลปากร
หมวดหมู่:พุทธศาสนิกชนชาวไทย
หมวดหมู่:บุคคลจากศาสนาคริสต์ที่เปลี่ยนไปนับถือศาสนาพุทธ
หมวดหมู่:เน็ตไอดอล